Suomalaisten yksityisyyteen voimakkaasti puuttuviin lakiluonnoksiin voi jättää lausuntoja vielä reilun viikon ajan.

Tietosuojavaltuutettu näkee ongelmia lakiluonnoksessa, joka lisäisi voimakkaasti Suojelupoliisin (Supo) oikeutta seurata ja seuloa suomalaisten viestintää. Tietosuojavaltuutettu arvostelee lausunnossaan sitä, että Supolle on päätymässä kiellosta huolimatta myös Suomen sisäistä viestintää ja sellaista yhteydenpitoa, jota todistamiskieltojen tai -oikeuden vuoksi ei saa käyttää hyväksi.